62024CJ0070_INF
A Bíróság (hatodik tanács) 2025. augusztus 1‑jei ítélete –Bizottság kontra Spanyolország (A munka és a magánélet közötti egyensúlyról szóló irányelv)
(C‑70/24. sz. ügy)
„Tagállami kötelezettségszegés – EUMSZ 258. cikk – A szülők és a gondozók vonatkozásában a munka és a magánélet közötti egyensúly – (EU) 2019/1158 rendelet – A 20. cikk (1) bekezdése – Az átültetés és az átültető intézkedések közlésének hiánya – Az EUMSZ 260. cikk (3) bekezdése – Átalányösszeg és napi kényszerítő bírság megfizetésére való kötelezés iránti kérelem – A szankció összegének megállapítására vonatkozó szempontok”
1.
Kötelezettségszegés megállapítása iránti kereset – 2019/1158 irányelv – Az előírt határidőn belüli átültetés elmaradása – Az átültető intézkedések közlésének hiánya – Kötelezettségszegés
(EUMSZ 258. cikk; 2019/1158 európai parlamenti és tanácsi rendelet, 12. cikk, 20. cikk, (1) és (4) bekezdés)
(lásd: 57–66. pont és a rendelkező rész 1. pontja)
2.
Kötelezettségszegés megállapítása iránti kereset – A Bíróság kötelezettségszegést megállapító ítélete – Az irányelv átültetésére vonatkozó intézkedések bejelentésére vonatkozó kötelezettség megszegése – Pénzügyi szankciók – A Bíróság mérlegelési jogköre – Szempontok
(EUMSZ 260. cikk, (3) bekezdés; 2019/1158 európai parlamenti és tanácsi irányelv, 20. cikk, (1) bekezdés)
(lásd: 83–115. pont és a rendelkező rész 3. pontja)
Rendelkező rész
1)
A Spanyol Királyság – mivel az Európai Bizottság indokolással ellátott véleményében meghatározott határidő lejártáig nem fogadta el azon összes törvényi, rendeleti és közigazgatási rendelkezést, amely szükséges ahhoz, hogy megfeleljen a szülők és a gondozók vonatkozásában a munka és a magánélet közötti egyensúlyról és a 2010/18/EU tanácsi irányelv hatályon kívül helyezéséről szóló, 2019. június 20‑i (EU) 2019/1158 európai parlamenti és tanácsi irányelvnek, és ennélfogva e rendelkezéseket nem közölte a Bizottsággal – nem teljesítette a 2019/1158 irányelv 20. cikkének (1) bekezdéséből eredő kötelezettségeit.
2)
A Spanyol Királyság – mivel a tényállás Bíróság általi vizsgálatának időpontjáig nem fogadta el a 2019/1158 irányelv rendelkezéseinek a nemzeti jogba való átültetéséhez szükséges valamennyi intézkedést, és ennélfogva ezen intézkedéseket nem közölte az Európai Bizottsággal – fenntartotta a kötelezettségszegését.
3)
A Bíróság kötelezi a Spanyol Királyságot, hogy fizessen az Európai Bizottságnak:
–
6832000 euró átalányösszeget;
–
amennyiben a rendelkező rész 1. pontjában megállapított kötelezettségszegés a jelen ítélet kihirdetésének napján továbbra is fennáll, ezen időponttól kezdődően e kötelezettségszegés e tagállam általi megszüntetéséig napi 19700 euró összegű kényszerítő bírságot.
4)
A Bíróság kötelezi a Spanyol Királyságot a saját költségein felül az Európai Bizottság részéről felmerült költségek viselésére.